Ruben-samlingen består ikke udelukkende af optagelser fra København, men også af optagelser fra bl.a. England, Frankrig og USA. Disse optagelser kunne fascinere publikum med berømte stemmer og virtuose orkesterindspilninger fra det store udland og samtidig demonstrere, at lydmaskinen kunne gengive alverdens lyd hvor som helst og når som helst.
[[Fil:24,1 The laughing song.flac|thumb|The laughing song med George W. Johnson]]
I samlingen finder man bl.a. to optagelser af den engelske militærmusiker [[Arthur Henry Smith]] optaget i London samt en optagelse fra New Jersey af en populær amerikansk lattervise ''The Laughing Song'' sunget af dens ophavsmand, [[George W. Johnson]]. Til trods for sin i dag politisk meget ukorrekte tekst med negativ og stereotypisk fremstilling af afro-amerikanere, var ''The Laughing Song'' en af tidlig fonografis bedst sælgende sange overhovedet og danner forlæg for en af dansk revyteaters store succeser. Sangen, hvis omkvæd delvist blev sunget som latter, fik særlig stor succes i Danmark i sommeren 1898, hvor den blev sunget i revyen ''Lige ud ad Kongevejen'' på Frederiksberg Morskabsteater af den populære revyskuespiller [[William Gerner]].
Samfund Kultur Teknologi Ledelse Kulturhistorie Naturvidenskab